Врз основа на Оперативниот план за активни програми и мерки за вработување и услуги на пазарот на трудот за 2023 година, усвоен од Владата на Република Северна Македонија, за 6. Програма за работно ангажирање – Јавни работи, финансирана од Буџетот на Агенцијата за вработување на Република Северна Македонија, на ден **08.05.2023 година**, објавува:

**ЈАВЕН ПОВИК / ИЗВЕСТУВАЊЕ**

до

ЕДИНИЦИТЕ НА ЛОКАЛНАТА САМОУПРАВА И ГРАДОТ СКОПЈЕ

Се повикуваат Единиците на локалната самоуправа и Градот Скопје кои се заинтересирани за организирање на Јавни работи преку ангажирање на евидентирани невработени лица со ниски квалификации  во проекти  од инфраструктурен карактер и заштита на животната средина на локално ниво да се пријават во работниот клуб на Агенцијата  за вработување на Република Северна Македонија - Центар за вработување на чие подрачје е седиштето на ЕЛС.

За спроведување на оваа програма е предвидена финансиска поддршка во износ од 600 денари по работно ангажирано лице, дневно, со вклучен данок на личен доход и  осигурување за инвалидност и телесно оштетување причинето со повреда на работа и професионална болест. Единиците на локалната самоуправа и Градот Скопје ќе учествуваат со кофинансирање во износ од најмалку 20% од дневниот надоместок.

Средствата ќе се трансферираат до Единиците на локалната самоуправа и Градот Скопје по истекот на работното ангажирање на лицата..

Работното ангажирање може да биде реализирани во еден циклус годишно, во времетраење од 22 работни дена.

Условите, правата и обврските ќе бидат уредени со склучување на договор помеѓу Единиците на локалната самоуправа и Градот Скопје и  Агенцијата  за вработување на Република Северна Македонија и невработените лица.

На корисниците на парична помош за времетраење на работното ангажирање ќе им биде активно правото на користење на парична помош.

                Единиците на локалната самоуправа и Градот Скопје пријавувањето го вршат со доставување на Пријава на унифициран образец во писмена форма најдоцна до година во работниот клуб на  Агенцијата  за вработување на Република Северна Макединија - Центар за вработување на чие подрачје е седиштето на ЕЛС.

Правото за учество се определува врз основа на условите и критериумите дефинирани за секоја поодделна програма односно мерка за вработување, како и врз основа на основни принципи кои треба да се почитуваат при имплементацијата на програмите и мерките за вработување, како и услугите на пазарот на трудот, односно

* Принципот на диверзитет и инклузивност за сите општествени категории во приватниот сектор согласно принципите на правична и адекватна застапеност на етничка, полова, религиозна, расна или било која друга ранлива категорија на граѓани во согласност со стандардите и практиките на Обединетите нации и Меѓународната организација на трудот;
* Поттикнување на рамномерен регионален развој, во согласност со податоците од Бирото за регионален развој и степенот на развиеноста на планските региони во Република Северна Македонија

Заинтересираните ЕЛС и Градот Скопје можат да поднесат Пријава во Центарите за вработување, секој работен ден од 09:00 до 14:00 часот. Детални информации можат да се добијат во работните клубови на 30 Центри за вработување, на контакт телефон  02-3111-850 и веб страната на Агенцијата за вработување на Република Северна Македонија [www.av.gov.mk](http://www.av.gov.mk) и веб страната на Министерството за труд и социјална политика [www.mtsp.gov.mk](http://www.mtsp.gov.mk) .

АГЕНЦИЈА ЗА ВРАБОТУВАЊЕ НА РЕПУБЛИКА СЕВЕРНА МАКЕДОНИЈА